ग्लोबल वार्मिंग से निपटने के लिए पौधरोपण जरूरी
मुख्यवक्ता डॉ.सुरेश यादव ने भूमंडल में रहे परिवर्तनों की जानकारी देते हुए स्वयंसेवकों से आगाह किया कि यदि पर्यावरण को प्रदूषित होने से नहीं रोका गया तो जीवन समाप्त हो जाएगा।
उन्होंने इन खतरों से निपटने के लिए स्वयंसेवकों को अधिक से अधिक पेड़ लगाने का आह्वान करते हुए कहा कि प्रदूषण काे नियंत्रित कर इससे बचा जा सकता है। डॉ.यादव रविवार को राजकीय एलबीएस पीजी कॉलेज में चल रहे एनएसएस शिविर के चौथे दिन स्वयंसेवकों को संबोधित कर रहे थे। एनएसएस प्रभारी भरतमल मीणा ने श्रमदान की महत्ता पर प्रकाश डाला। इससे पहले स्वयंसेवकों ने महाविद्यालय में सफाई कर श्रमदान किया।
इसी प्रकार हंस पीजी कॉलेज में चल रहे एनएसएस शिविर के पांचवे दिन स्वयंसेवकों ने तालाब वाले शिव मंदिर, लक्ष्मीनारायण मंदिर, शनि मंदिर में सफाई करते हुए श्रमदान किया।
बौद्धिक सत्र के दौरान प्राचार्य डॉ.सुरेन्द्र कुमार शर्मा ने स्वयंसेवकों को व्यक्तित्व के विकास की जानकारी दी। महावीर प्रसाद कुमावत, कार्यक्रम अधिकारी मनोज शर्मा, खुशबू खंडेलवाल ने भी विचार व्यक्त किए।
स्वयंसेवकों ने निकाली जागरूकता रैली
अजीतगढ़|कस्बेके राजकीय आदर्श उच्च माध्यमिक विद्यालय में चल रहे राष्ट्रीय सेवा योजना के सात दिवसीय आवासीय शिविर के तीसरे दिन रविवार को स्वयंसेवकों ने मुख्य बाजारों में रैली निकाल कर स्वच्छता का संदेश दिया। शिक्षाविद मानसिंह शेखावत एवं सेवानिवृत्त व्याख्याता रूपनारायण पारीक ने स्वयंसेवकों की रैली काे हरी झंड़ी दिखाकर विद्यालय से रवाना किया। स्वयंसेवकों ने लोगों को स्वच्छता के प्रति जागरूक रहने के नारे देकर स्वच्छ रहने का संदेश दिया। एनएसएस कार्यक्रम अधिकारी लक्ष्मीनारायण कुमावत ने विद्यालय परिसर के पीछे ग्राउंड में पेड़-पौधों की सफाई करवाई।
श्रमदानिकया
बस्सी|कस्बेके राउमाविद्यालय में चल रहे एनएएसएस के विशेष शिविर में स्वयंसेवकों ने योगाभ्यास किया। प्रधानाचार्य फूलचन्द दुलारिया के अनुसार शिविर के दौरान स्वयंसेवकों ने शाला परिसर में श्रमदान किया। उसके पश्चात द्वितीय सत्र में प्रभारी मांगीलाल के नेतृत्व में स्वच्छता अभियान पर नारा लेखन प्रतियोगिता भी हुई।
hin_Deva hin_Deva hin_Deva hin_Deva awa_Deva hin_Deva hin_Deva mag_Deva hin_Deva